HMPRO เด้ง 3% เก็งกำไร Q2 เด่น รับยอดขายฟื้น โบรกเคาะเป้า 17.50 บ.
HMPRO เด้ง 3% โบรกชี้กำไรไตรมาส 2 เด่น อานิสงส์ยอดขายฟื้นจากภาคอสังหาฯฟื้นตัว แนะนำราคาเป้าหมาย 17.50 บ.
HMPRO เด้ง 3% โบรกชี้กำไรไตรมาส 2 เด่น อานิสงส์ยอดขายฟื้นจากภาคอสังหาฯฟื้นตัว แนะนำราคาเป้าหมาย 17.50 บ.
7 ก.ค. 2565

ผู้สื่อข่าวรายงานว่า วันนี้ (7 ก.ค.65) ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 10:59 น. อยู่ที่ระดับ 13 บาท บวก 0.40 บาท หรือ 3.17% สูงสุดที่ระดับ 13 บาท ต่ำสุดที่ระดับ 12.60 บาท ด้วยมูลค่าการซื้อขาย 208.95 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ ว่า ผลการดำเนินงานไตรมาส 2 จะเติบโตจากงวดเดียวกันของปีก่อน และเติบโตจากไตรมาสก่อน จาก (1) การเปิดกิจกรรมทางเศรษฐกิจเต็มรูปแบบ โดยเฉพาะการท่องเที่ยวที่ฟื้นตัว (2) การฟื้นตัวของภาคอสังหาริมทรัพย์ โดยเฉพาะคอนโดฯ (3) ราคาสินค้าเกษตรที่ปรับขึ้นแรงกว่าเงินเฟ้อ เป็นบวกต่อกำลังซื้อของผู้บริโภคในภาพรวม แนะนำราคาเป้าหมาย 17.50 บาท